**รู้ทันมะเร็ง - มะเร็งจากซากไก่ใส่ฟอร์มาลิน**

**ข่าวการจับกุมผู้ประกอบการชำแหละซากไก่ผิดกฎหมายที่ปากช่อง จ.นครราชสีมา ทำเอาผู้คนเลิกบริโภคไก่ไปพักใหญ่ เพราะเริ่มไม่มั่นใจว่าอาหารที่มีเนื้อไก่เป็นส่วนประกอบ จะมีเนื้อไก่ที่ชำแหละจากซากไก่ที่ตายแล้วผ่านกรรมวิธีทำให้ดูดีด้วยการใช้ ดินประสิวและฟอร์มาลินอยู่บ้างหรือเปล่า แม้ว่าทางกระทรวงสาธารณสุขจะออกมาให้ความรู้แก่ผู้บริโภคในการเลือกซื้อไก่ ที่ถูกสุขอนามัยแล้วก็ตาม ก็อดเป็นห่วงชาวบ้านตามหมู่บ้านที่ห่างไกลที่ซื้อเนื้อไก่จากรถปิกอัพเร่ขาย กับข้าวมิได้ เพราะไม่มีทางเลือกอื่น ที่น่าวิตกกว่านั้น ก็คือผลิตภัณฑ์อาหารแปรรูปจากเนื้อไก่ที่ยากจะแยกแยะได้ว่าจะมีเนื้อไก่ พันธุ์อย่างว่าผสมอยู่บ้างหรือไม่ **

 ฟอร์มัลดีไฮด์และฟอร์มาลินเป็นสารเคมีตัวเดียวกัน แต่อยู่ในสถานะต่างกัน ถ้าเป็นของเหลวเรียกว่า "ฟอร์มาลิน" หรือน้ำยาดองศพที่เราคุ้นเคย  ถ้าสถานะเป็นก๊าซก็เรียกว่า "ฟอร์มัลดีไฮด์" ทั้งสองตัวมีกลิ่นฉุนแสบจมูก ส่วนใหญ่นำไปใช้ในอุตสาหกรรมพลาสติก ไม้อัด โฟม การฟอกหนัง ในบ้านเราเคยมีข่าวว่าเอาอาหารทะเล ผักผลไม้มาแช่ฟอร์มาลินเพื่อรักษาสภาพอาหารให้ดูสดใหม่เน่าเสียช้า สารตัวนี้จัดเป็นวัตถุอันตราย ห้ามใช้ในอาหารโดยเด็ดขาด หากได้รับสารนี้เข้าสู่ร่างกายทางการหายใจจะเกิดอาการแน่นหน้าอก หายใจไม่ออก ทางการกินจะเกิดอาการคลื่นไส้อาเจียน อ่อนเพลีย ปวดแสบท้อง ท้องเสีย นอกจากนั้นยังทำลายระบบประสาท ส่วนกลางและเซลล์สืบพันธุ์ ทำให้เป็นหมันได้

 องค์การวิจัย[มะเร็ง](http://www.komchadluek.net/search.php?search=%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%87)ระหว่างประเทศจัดให้ฟอร์มัลดีไฮด์เป็นสารก่อ[มะเร็ง](http://www.komchadluek.net/search.php?search=%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%87)ในมนุษย์ตั้งแต่ปี 2006 จากงานวิจัยในอดีตพบว่าฟอร์มัลดีไฮด์มีความสัมพันธ์กับ[มะเร็ง](http://www.komchadluek.net/search.php?search=%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%87)โพรงจมูก [มะเร็ง](http://www.komchadluek.net/search.php?search=%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%87)หลังโพรงจมูก [มะเร็ง](http://www.komchadluek.net/search.php?search=%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%87)สมองและ [มะเร็ง](http://www.komchadluek.net/search.php?search=%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%87)เม็ดเลือดขาว ปัจจุบันมีหลักฐานจากการวิจัยทางการแพทย์ยืนยันว่าฟอร์มัลดีไฮด์เป็นสาเหตุของ การเกิด[มะเร็ง](http://www.komchadluek.net/search.php?search=%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%87)เม็ดเลือดขาวชนิด myeloid leukemia อย่างมีนัยสำคัญ

 อันที่จริงก่อนหน้านี้ราวเดือนเมษายนที่ผ่านมาก็มีการจับกุมโรงงานชำแหละซาก[ไก่](http://www.komchadluek.net/search.php?search=%E0%B9%84%E0%B8%81%E0%B9%88)ผิดกฎหมายแถวโคราชมาแล้ว แต่ผ่านไปไม่ทันไรก็กลับมาทำกันใหม่อีก คงเป็นเพราะมีพ่อค้ามาขอซื้อซาก[ไก่](http://www.komchadluek.net/search.php?search=%E0%B9%84%E0%B8%81%E0%B9%88)พวก นี้ถึงฟาร์มให้ราคาดีตัวละ 3 บาท  ยังไงก็ดีกว่าต้องไปฝังเอง ปัญหานี้เลยยังแก้ไม่จบเสียที พอเจ้าหน้าที่ย่อหย่อนก็กลับมาทำกันใหม่อีก  น่าจะมีการออกกฎหมายกำหนดให้โรงงานแปรรูปเนื้อ[ไก่](http://www.komchadluek.net/search.php?search=%E0%B9%84%E0%B8%81%E0%B9%88)ต้องรับซื้อซาก[ไก่](http://www.komchadluek.net/search.php?search=%E0%B9%84%E0%B8%81%E0%B9%88)จากเกษตรกรไปทำลายอย่างถูกวิธี จะให้ราคากันเท่าไหร่ก็ว่ากันไป แต่ยังไงก็ขอให้ราคาสูงกว่าราคาของพวกรับซื้อแบบผิดกฎหมาย จะเอาซาก[ไก่](http://www.komchadluek.net/search.php?search=%E0%B9%84%E0%B8%81%E0%B9%88)ไปทำลายหรือแปรสภาพเป็นอาหารสัตว์ก็สุดแท้แต่ แต่ขอให้ทำอย่างถูกต้องตามมาตรฐาน ผู้บริโภคจะได้บริโภค[ไก่](http://www.komchadluek.net/search.php?search=%E0%B9%84%E0%B8%81%E0%B9%88)กันอย่างสนิทใจเสียที

 ข่าวซาก[ไก่](http://www.komchadluek.net/search.php?search=%E0%B9%84%E0%B8%81%E0%B9%88)ผ่าน ไปไม่เท่าไร ก็มีข่าวพบซากงูเหลือมนับร้อยกระสอบแถว จ.เพชรบูรณ์ ขึ้นมาอีก เห็นว่าเอาเนื้องูเหลือมไปผสมกับเนื้อสัตว์อื่นแล้วไปทำลูกชิ้นเพื่อลดต้น ทุนและยากที่ผู้บริโภคจะแยกแยะได้ ที่สำคัญไม่รู้ว่าใส่สารอะไรอย่างอื่นที่เป็นสารก่อ[มะเร็ง](http://www.komchadluek.net/search.php?search=%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%87)เข้า ไปอีกรึเปล่า เจอข่าวแบบนี้บ่อยๆ ก็ชักจะไม่ค่อย มั่นใจกับการบริโภคอาหารประเภทเนื้อสัตว์หรือพวกผลิตภัณฑ์อาหารเนื้อสัตว์ แปรรูป เพราะไม่รู้ว่ามีเนื้อสิงสาราสัตว์อะไรอยู่ในนั้นบ้าง ต่อไปจะเจอซากตัวอะไรเข้าอีกบ้างก็ไม่รู้ ทำเอาบางคนเลิกกินเนื้อสัตว์หันไปกินมังสวิรัติให้รู้แล้วรู้รอดไป เอาเป็นว่ายุคข้าวยากไข่แพงแบบนี้จะกินอะไรก็ใส่ใจพิจารณากันให้มากขึ้นกว่า เดิมนะครับ...ขอบอก

"นพ.วีรวุฒิ อิ่มสำราญ"